./data/phi2331/phi028/phi2331.phi028.perseus-lat2.xml
tetendit deinde iter per Thracias atque omnes Geticos populos fama rerum territos et antiqui nominis potentia pressos aut in deditionem aut in amicitiam recepit His gestis orientem petiit atque itinerepotentissimo quodam latrone Palfuerio capto et interfecto omnem Isauriam liberavit, populis atque urbibusRomanis legibus restitutis  barbarorum, qui apud Isauros sunt, vel per terrorem vel urbanitatem loca ingressus est  quae cum peragrasset, hoc dixit,Facilius est ab istis locis latrones arceri quam tolli veteranis omnia illa quae anguste adeuntur loca privata donavit, addens ut eorum filii ab anno octavodecimo, mares dumtaxat, ad militiam mitterentur, ne latrocinare umquam discerent